
1.	КОНТЕКСТ НА ПРЕДЛОЖЕНИЕТО
•	Основания и цели на предложението
С Регламент (ЕС) 2026/249[footnoteRef:2] на Съвета се определят възможностите за риболов за 2026 г., 2027 г. и 2028 г. на определени рибни запаси, приложими във водите на ЕС, както и за риболовните кораби на ЕС в някои води извън ЕС. Предложението изменя тези възможности за риболов, за да се вземат предвид публикуването на научни становища, резултатите от консултации с трети държави и от заседанията на регионални организации за управление на рибарството (РОУР), както и други развития. Регламент (ЕС) 2026/249 вече е изменян веднъж със същата цел[footnoteRef:3]. [2: 	Регламент (ЕС) 2026/249 на Съвета от 26 януари 2026 г. за определяне за 2026 г., 2027 г. и 2028 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза, и за изменение на Регламент (ЕС) 2025/202 (ОВ L, 2026/249, 30.1.2026 г., ELI: http://data.europa.eu/eli/reg/2026/249/oj).]  [3: 	Регламент (ЕС) 2026/786 на Съвета от 30 март 2026 г. за изменение на Регламент (ЕС) 2026/249 за определяне за 2026 г., 2027 г. и 2028 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 2026/786, 31.3.2026 г., ELI: http://data.europa.eu/eli/reg/2026/786/oj).] 

•	Съгласуваност с действащите разпоредби в тази област на политиката
Предложените мерки са в съответствие с целите и правилата, определени в Регламент (ЕС) № 1380/2013[footnoteRef:4] на Европейския парламент и на Съвета относно общата политика в областта на рибарството („основния регламент“), които, наред с другото, трябва да се прилагат при определянето на възможностите за риболов, и по-специално на ограниченията на улова и на риболовното усилие. Една от целите на общата политика в областта на рибарството е възстановяване на запасите до равнища, при които е възможно постигане на максималния устойчив улов, и поддържането на тези равнища. Намерението е да се гарантира, че рибарството в ЕС е устойчиво както в екологично, така и в икономическо и социално отношение. [4: 	Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22, ELI: http://data.europa.eu/eli/reg/2013/1380/oj).] 

•	Съгласуваност с други политики на Съюза
Предложените мерки са съгласувани с други политики на ЕС, по-специално с Директива 2008/56/ЕО[footnoteRef:5] на Европейския парламент и на Съвета (Рамкова директива за морска стратегия), като целта е да се допринесе за постигането на добро състояние на околната среда — по-специално по отношение на дескриптор 3, според който се изисква популациите на всички риби и ракообразни, които са обект на промишлен риболов, да са в безопасните биологични граници. [5: 	Директива 2008/56/ЕО на Европейския парламент и на Съвета от 17 юни 2008 г. за създаване на рамка за действие на Общността в областта на политиката за морска среда (Рамкова директива за морска стратегия) (ОВ L 164, 25.6.2008 г., стр. 19, ELI: http://data.europa.eu/eli/dir/2008/56/oj)] 

2.	ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
•	Правно основание
Правното основание на предложението е член 43, параграф 3 от Договора за функционирането на Европейския съюз (ДФЕС). 
•	Субсидиарност 
Предложението попада в обхвата на изключителната компетентност на ЕС в съответствие с член 3, параграф 1, буква г) от ДФЕС. Поради това, принципът на субсидиарност не се прилага.
•	Пропорционалност
В предложението се предвижда разпределяне на възможностите за риболов между държавите членки в съответствие с целите и правилата, определени в основния регламент, както и с резултатите от многостранните или двустранните консултации с държави извън ЕС, включително в контекста на РОУР. Поради това, възможностите за риболов следва да се определят въз основа на най-добрите налични научни становища, като се вземат предвид биологичните и социално-икономическите съображения — когато това е възможно — в контекста на смесените видове риболов.
Съгласно член 16, параграфи 6 и 7 и член 17 от основния регламент държавите членки решават как предоставените им възможности за риболов могат да бъдат разпределени на кораби, плаващи под тяхно знаме, в съответствие с определени критерии, установени в посочените членове. Поради това, държавите членки разполагат с необходимата свобода на преценка при разпределянето на предоставените им квоти в зависимост от предпочитания от тях социално-икономически модел за използване на възможностите за риболов, с които разполагат.
•	Избор на инструмент
Тъй като предложението се отнася до изменението на съществуващ регламент, най-подходящият правен инструмент е регламент.
3.	РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
•	Последващи оценки/проверки за пригодност на действащото законодателство
Не се прилага.
•	Консултации със заинтересованите страни
Комисията проведе консултации със заинтересованите страни в рамките на консултативните съвети, въз основа на годишното си съобщение, озаглавено „Към по-устойчив риболов в ЕС: актуално състояние и насоки за 2026 г.“ (COM(2025) 296).
В представените от заинтересованите страни отговори на това годишно съобщение се съдържат становищата им относно извършената от Комисията оценка на състоянието на ресурсите и относно подходящите мерки за тяхното управление. Тези отговори бяха взети предвид от Комисията при изготвянето на предложението.
•	Събиране и използване на експертни становища
Експертните групи и органите за вземане на решения на Международния съвет за изследване на морето (ICES) са разработили рамка за изготвянето на научни становища на ICES. Рамката се основава на най-добрите научни данни и подлежи на партньорска проверка от независими експерти. Научните становища на ICES се издават на базата на тази рамка и са насочени към постигането на целите и спазването на правилата, заложени в основния регламент, както е поискано от Комисията.
•	Оценка на въздействието
Обхватът на предложението е ограничен от член 43, параграф 3 от ДФЕС.
Целта на настоящото предложение е да се избегнат краткосрочните подходи, за да се постигне дългосрочна устойчивост. То взема предвид инициативите на заинтересованите страни и консултативните съвети, ако са получили положителна оценка от ICES. Предложението на Комисията за реформа на общата политика в областта на рибарството се основава на оценка на въздействието (SEC(2011) 891), в която се посочва, че макар постигането на целта за максимален устойчив улов да е необходимо условие за екологична, икономическа и социална устойчивост, тези три цели не могат да бъдат осъществени независимо една от друга.
Що се отнася до възможностите за риболов за запасите, които се управляват от РОУР, и за запасите, които се управляват съвместно с държави извън ЕС, с настоящото предложение по същество се транспонират мерки, договорени на международно равнище. Всички аспекти, които са от значение за оценката на евентуалното въздействие на възможностите за риболов, се разглеждат при подготовката и провеждането на международни преговори, в рамките на които възможностите за риболов на ЕС се съгласуват с държави извън ЕС.
•	Пригодност и опростяване на законодателството
Не се прилага.
•	Основни права
С предложението са спазени основните права, и по-конкретно тези, които са признати в Хартата на основните права на Европейския съюз.
4.	ОТРАЖЕНИЕ ВЪРХУ БЮДЖЕТА
Предложените мерки няма да имат отражение върху бюджета.
ДРУГИ ЕЛЕМЕНТИ
•	Подробно разяснение на конкретните разпоредби на предложението 
Целта на предложението е Регламент (ЕС) 2026/249 да бъде изменен, както е описано по-долу. 
Хамсия в западната част на атлантическите води при Иберийския полуостров
С Регламент (ЕС) 2026/249 временно беше определен нулев ОДУ за хамсия (Engraulis encrasicolus) в западната част на подзона 9 на ICES и в подзона 10 на ICES (западната част на атлантическите води при Иберийския полуостров и водите при Азорските острови) за периода от 1 юли 2026 г. до 30 юни 2027 г., докато ICES публикува научното си становище за хамсията в западната част на участък 9а на ICES (западната част на атлантическите води при Иберийския полуостров) за този период.
[bookmark: _Hlk192950561]Очаква се ICES да публикува съответното становище на 19 юни 2026 г. До публикуването на становището на ICES, съответното съображение е включено на временно основание в квадратни скоби, като ОДУ за хамсия в западната част на подзона 9 и в подзона 10 на ICES за периода от 1 юли 2026 г. до 30 юни 2027 г. е обозначен с „pm“ (pro memoria). Веднага щом становището на ICES бъде налично, службите на Комисията ще актуализират предложението посредством неофициален документ, в който ще бъде предложен окончателен ОДУ за този запас и този период въз основа на становището. Въпреки това, ако се окаже, че това няма да позволи на Съвета да приеме окончателния ОДУ навреме и следователно ще доведе до временно прекъсване, считано от 1 юли 2026 г., на този вид риболов, службите на Комисията ще предложат временен ОДУ за периода от 1 юли до 30 септември 2026 г.
Северна скарида в Скагерак и Категат и Северно море 
С Регламент (ЕС) 2026/249 временно беше определен нулев ОДУ за северна скарида (Pandalus borealis) във водите на ЕС и Норвегия в участък 3a на ICES (Скагерак и Категат) за периода от 1 юли 2026 г. до 30 юни 2027 г. в очакване на ICES да публикува научното си становище относно северната скарида в участъци 3a и 4a изток на ICES (Скагерак и Категат и северната част на Северно море — в т. нар. „норвежка дълбоководна зона“). 
В допълнение, с посочения регламент се определя квотата на ЕС за северна скарида в норвежките води на Северно море на юг от 62° с.ш. за 2026 г. на равнището, договорено с Норвегия, т.е. 148 тона. 
Очаква се ICES да публикува становището си относно северната скарида в участъци 3a и 4a изток на ICES на 8 юни 2026 г. След като становището бъде публикувано, ЕС ще проведе двустранни консултации с Норвегия относно: i) равнището на общите възможности за риболов за северна скарида в участъци 3a и 4a изток на ICES за периода от 1 юли 2026 г. до 30 юни 2027 г.; ii) равнището на ОДУ за северна скарида в участък 3а на ICES за същия период; и iii) допълнително прехвърляне на възможности за риболов от Норвегия към ЕС за северна скарида в норвежките води на Северно море на юг от 62° с.ш. за 2026 г. , което беше договорено за разглеждане между ЕС и Норвегия по време на двустранните консултации относно размяната на квоти и договореностите за достъп за 2026 г. Ако такова допълнително прехвърляне от Норвегия към ЕС бъде договорено, то ще бъде компенсирано с прехвърляне от ЕС към Норвегия на допълнителни възможности за риболов на северна скарида във водите на Гренландия от подзони 2, 5, 12 и 14 на ICES през 2026 г. 
В очакване на резултата от тези двустранни консултации текстът на съответното съображение от Регламент (ЕС) 2025/1350[footnoteRef:6] на Съвета е включен в настоящото предложение на временно основание в квадратни скоби, като ОДУ за северна скарида във: i) водите на ЕС и на Норвегия от участък 3а на ICES за периода от 1 юли 2026 г. до 30 юни 2027 г.; ii) водите на Норвегия в Северно море на юг от 62° с.ш. за 2026 г.; и iii) водите на Гренландия от подзони 2, 5, 12 и 14 на ICES е обозначен с „pm“. Веднага щом станат известни резултатите от двустранните консултации, службите на Комисията ще актуализират предложението посредством неофициален документ, в който ще бъдат предложени съответните ОДУ за тези периоди на равнищата, договорени с Норвегия. [6: 	Регламент (ЕС) 2025/1350 на Съвета от 8 юли 2025 г. за изменение на Регламент (ЕС) 2025/202 за определяне за 2025 г. и 2026 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 2025/1350, 10.7.2025 г., ELI: http://data.europa.eu/eli/reg/2025/1350/oj). ] 

Цаца в Северно море и в Скагерак и Категат
С Регламент (ЕС) 2026/249 временно бяха определени нулеви ОДУ за цаца (Sprattus sprattus) и за свързания прилов за периода от 1 юли 2026 г. до 30 юни 2027 г. във: i) водите на ЕС и Обединеното кралство от подзона 4 и участък 2a на ICES (Северно море); и ii) водите на ЕС и Норвегия от участък 3a на ICES (Скагерак и Категат), в очакване на ICES да публикува научното си становище относно цацата в подзона 4 и участък 3а на ICES за периода от 1 юли 2026 г. до 30 юни 2027 г.
ICES публикува това становище на 30 април 2026 г. След публикуването на това становище на ICES, ЕС ще проведе тристранни консултации с Обединеното кралство и Норвегия относно: i) равнището на общите възможности за риболов за този запас за периода от 1 юли 2026 г. до 30 юни 2027 г.; и ii) равнището на ОДУ за цаца съответно в подзона 4, участък 2а и участък 3а на ICES за същия период. 
В очакване на резултата от тристранните консултации текстът на съответното съображение от Регламент (ЕС) 2025/1350 е включен в настоящото предложение на временно основание в квадратни скоби, като ОДУ за цаца и свързаният прилов за периода от 1 юли 2026 г. до 30 юни 2027 г. във: i) водите на ЕС и Обединеното кралство от подзона 4 и участък 2a на ICES; и ii) водите на ЕС и Норвегия от участък 3a на ICES, са обозначени с „pm“. Веднага щом станат известни резултатите от тристранните консултации, службите на Комисията ще актуализират предложението посредством неофициален документ, в който ще бъдат предложени съответните ОДУ за този период на равнищата, договорени с Обединеното кралство и Норвегия.
Цаца в Ламанша
С Регламент (ЕС) 2026/249 временно беше определен нулев ОДУ за цаца във водите на ЕС и Обединеното кралство от участъци 7d и 7e на ICES (Ламанш) за периода от 1 юли 2026 г. до 30 юни 2027 г., в очакване на ICES да публикува научното си становище относно цацата в тази зона за същия период. 
ICES публикува това становище на 30 април 2026 г. След публикуването на това становище, ЕС ще проведе двустранни консултации с Обединеното кралство относно равнището на ОДУ за този запас за периода от 1 юли 2026 г. до 30 юни 2027 г. в съответствие с член 498, параграфи 2, 4 и 6 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна[footnoteRef:7] („Споразумение за търговия и сътрудничество“).  [7: 	Споразумение за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (ОВ L 149, 30.4.2021 г., стр. 10, ELI: http://data.europa.eu/eli/agree_internation/2021/689(1)/oj).] 

В очакване на резултата от двустранните консултации текстът на съответното съображение от Регламент (ЕС) 2025/1350 е включен в настоящото предложение на временно основание в квадратни скоби, като ОДУ за цаца в участъци 7d и 7e на ICES за периода от 1 юли 2026 г. до 30 юни 2027 г. е обозначен с „pm“. Веднага щом станат известни резултатите от двустранните консултации, службите на Комисията ще актуализират предложението посредством неофициален документ, в който ще бъде предложен съответният ОДУ за този период на равнището, договорено с Обединеното кралство.
Мойва във водите на Гренландия
След публикуването през януари 2026 г. на последното научно становище относно мойвата (Mallotus villosus) в зоната Исландия—Източна Гренландия—Ян Майен, Гренландия и Исландия определиха ОДУ и съответните си квоти за този запас за периода от 15 октомври 2025 г. до 15 април 2026 г. В съответствие с член 2, параграф 1 от Протокола за изпълнение на Споразумението за партньорство в областта на устойчивото рибарство между ЕС, от една страна, и правителството на Гренландия и правителството на Дания, от друга страна[footnoteRef:8], Гренландия предложи възможности за риболов за този запас и за същия период от 5 545 тона, като ЕС прие предложението на 5 февруари 2026 г.  Поради това, в Регламент (ЕС) 2026/249, както е изменен с Регламент (ЕС) 2026/786[footnoteRef:9] на Съвета, квотите на ЕС и на държавите членки за мойва във водите на Гренландия от подзони 2, 5, 12 и 14 на ICES за периода от 15 октомври 2025 г. до 15 април 2026 г. са определени на равнището, договорено с Гренландия.  [8: 	Протокол за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (2025 — 2030 г.) (ОВ L, 2024/3203, 30.12.2024 г., ELI: http://data.europa.eu/eli/prot/2024/3203/oj).]  [9: 	Регламент (ЕС) 2026/786 на Съвета от 30 март 2026 г. за изменение на Регламент (ЕС) 2026/249 за определяне за 2026 г., 2027 г. и 2028 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 2026/786, 31.3.2026 г., ELI: http://data.europa.eu/eli/reg/2026/786/oj),  ] 

Въпреки това, впоследствие Гренландия поиска потвърждение от ЕС, че възнамерява да използва тези възможности за риболов, тъй като в противен случай те биха могли да бъдат използвани от гренландския флот, за да се осигури най-доброто използване на квотата.  Въз основа на отсъствието на интерес от страна на риболовния отрасъл, ЕС предложи на Гренландия да си възстанови тези възможности за риболов. Поради това, квотите на ЕС и на държавите членки за мойва във водите на Гренландия от подзони 2, 5, 12 и 14 на ICES за периода от 15 октомври 2025 г. до 15 април 2026 г. следва да бъдат съответно намалени до нула. 

Атлантическа треска във водите на Гренландия
В съответствие с член 11 от посоченото Споразумение за партньорство в областта на устойчивото рибарство между ЕС и Гренландия[footnoteRef:10] и в съответствие с условията, определени в член 6 и глава VI от протокола към същото споразумение, ЕС и Гренландия се споразумяха да извършват експериментален риболов на атлантическа треска (Gadus morhua) във водите на Гренландия от подзони 5 и 14 на ICES на североизток от 42° з.д. за периода от 12 февруари 2026 г. до 31 декември 2026 г. Целта на експерименталния риболов е да се определи потенциалното наличие и разпространение на атлантическа треска в този район. За този експериментален риболов са определени възможности за риболов в размер на 3 000 тона, от които 900 тона са разпределени на ЕС. Тези възможности за риболов могат да се използват само от кораби, включени в рамката за този експериментален риболов и които вземат научни проби. Вземането на научни проби ще се извършва при условия, които се определят от Гренландския институт за природните ресурси. Предлага се тази квота на ЕС да бъде определена съгласно договореното с Гренландия.  [10: 	Споразумение за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (ОВ L 175, 18.5.2021 г., стр. 3, ELI: http://data.europa.eu/eli/agree_internation/2021/793/oj). ] 

В очакване на споразумение между държавите членки относно формулата на разпределение за този запас се предлага временно да не се разпределя квотата на ЕС между държавите членки и да се позволи на всички държави членки да извършват риболов по квотата на ЕС, докато тя бъде напълно изчерпана.
Атлантическа треска в северната част на NAFO 
С Регламент (ЕС) 2026/249 временно се определят на нула ОДУ и квотата на ЕС за атлантическа треска в участъци 2J, 3K и 3L на Организацията за риболова в северозападната част на Атлантическия океан (NAFO) (атлантическа треска в участъци „2J3KL“, „атлантическа треска в северната част на NAFO“) за периода от 1 юли 2026 г. до 30 юни 2027 г., в очакване на решение на NAFO за определяне на този ОДУ. 
Очаква се през юни 2026 г. Канада да публикува научното си становище за атлантическа треска в участъци 2J3KL за периода от 1 юли 2026 г. до 30 юни 2027 г. След публикуването на това становище се очаква Канада да определи за своите риболовни кораби ограничение на улова на атлантическа треска в участъци 2J3KL на NAFO за периода от 1 юли 2026 г. до 30 юни 2027 г. В съответствие със своите правила NAFO ще определи ОДУ за този запас и за този период, както и разпределението между други договарящи страни по NAFO, включително квота на ЕС, за риболова в регулаторната зона на NAFO. Този ОДУ и това разпределение се определят на такова равнище, така че ограничението на улова, установено от Канада, да съответства на 95 % от ОДУ, а разпределението за други договарящи страни по NAFO да съответства на 5 % от ОДУ. 
В очакване на решение на NAFO за установяване на този ОДУ, разпределение за други договарящи страни по NAFO и евентуални мерки за възстановяване за този запас, съответното съображение от Регламент (ЕС) 2025/1350 е включено в настоящото предложение на временно основание в квадратни скоби, като ОДУ за атлантическа треска в участък 2J3KL на NAFO за периода от 1 юли 2026 г. до 30 юни 2027 г. е обозначен с „pm“. Веднага щом решението на NAFO стане известно, службите на Комисията ще актуализират предложението посредством неофициален документ, в който ще бъдат предложени ОДУ и възможните мерки за възстановяване за този период в съответствие с решението на NAFO.
ICCAT
[bookmark: _Hlk228798244][bookmark: _Hlk227340434]След приемането на 29-ото годишно заседание на Международната комисия за опазване на рибата тон в Атлантическия океан (ICCAT) през ноември 2025 г. на Препоръка 25-04 на ICCAT за установяване на многогодишен план за управление на червения тон в източната част на Атлантическия океан и в Средиземно море[footnoteRef:11], на 4 март 2026 г. беше приет делегиран регламент на Комисията, съгласно член 66, параграф 1, буква а) от Регламент (ЕС) 2023/2053[footnoteRef:12] на Европейския парламент и на Съвета, за изменение на член 8, параграф 2 от него, с оглед на включването на препоръката в правото на ЕС. Очаква се този делегиран регламент да влезе в сила на 14 май 2026 г. Вследствие, държавите членки вече могат да поискат прехвърляне от предходната година към съответната година на максимално 20 %, вместо предишните 5 %, от годишната си квота за червен тон в зоната на Конвенцията ICCAT на изток от 45° з.д. Когато държавите членки отправят такова искане, те трябва да го представят на Комисията в годишния си риболовен план. За 2026 г. Гърция, Испания, Франция, Хърватия, Италия, Кипър, Малта и Португалия поискаха такива прехвърляния от 2025 г. Въз основа на тези искания Комисията представи на секретариата на ICCAT — в съответствие с член 11, параграф 5 от Регламент (ЕС) 2023/2053 — преразгледан годишен план на ЕС. Поради това, се предлага квотите на тези държави членки за червен тон в зоната на Конвенцията ICCAT на изток от 45° з.д. за 2026 г. да бъдат съответно изменени. Службите на Комисията ще актуализират предложението чрез неофициален документ, в който се посочват референтният номер и датата на влизане в сила на делегирания регламент, приет на 4 март 2026 г. [11: 	Препоръка 25-04 на ICCAT за замяна на Препоръка 24-05 за установяване на многогодишен план за управление на червения тон в източната част на Атлантическия океан и в Средиземно море https://www.iccat.int/Documents/Recs/compendiopdf-e/2025-04-e.pdf.]  [12: 	Регламент (ЕС) 2023/2053 на Европейския парламент и на Съвета от 13 септември 2023 г. за установяване на многогодишен план за управление на червения тон в източната част на Атлантическия океан и в Средиземно море, за изменение на регламенти (ЕО) № 1936/2001, (ЕС) 2017/2107 и (ЕС) 2019/833 и за отмяна на Регламент (ЕС) 2016/1627 (ОВ L 238, 27.9.2023 г., стр. 1, ELI: http://data.europa.eu/eli/reg/2023/2053/oj). ] 

В съответствие с член 17б от Регламент (ЕС) 2017/2107[footnoteRef:13] на Европейския парламент и на Съвета с Регламент (ЕС) 2026/249, както е изменен с Регламент (ЕС) 2026/786, бяха прехвърлени годишни квоти от 2024 г. в 2026 г. за някои държави членки за бял тон (Thunnus alalunga) в зоната на Конвенцията ICCAT на север от 5° с.ш. Квотите на тези държави членки за този запас за 2026 г. бяха съответно изменени с Регламент (ЕС) 2026/786 на Съвета. Въпреки това, квотата на Обединеното кралство за този запас за 2026 г. не беше изменена с цел отразяване на тези прехвърляния, и поради това следва да бъде съответно изменена. [13: 	Регламент (ЕС) 2017/2107 на Европейския парламент и на Съвета от 15 ноември 2017 г. за определяне на мерки за управление, опазване и контрол, приложими в зоната на конвенцията на Международната комисия за опазване на рибата тон в Атлантическия океан (ICCAT), и за изменение на регламенти (ЕО) № 1936/2001, (ЕО) № 1984/2003 и (ЕО) № 520/2007 на Съвета (ОВ L 315, 30.11.2017 г., стр. 1, ELI: http://data.europa.eu/eli/reg/2017/2107/oj). ] 

NPFC 
В Регламент (ЕС) 2026/249, както е изменен с Регламент (ЕС) 2026/786, временно са обозначени с „предстои да бъде определен“ ограниченията на улова за държавите членки, които са договарящи страни в Комисията за риболова в северната част на Тихия океан (NPFC), съответно за траулери и кораби с мрежи гъргър, и допълнителната квота на ЕС за атлантическо-средиземноморска скумрия (Scomber japonicus) в зоната на Конвенцията NPFC за периода от 1 юни 2026 г. до 31 май 2027 г., както и свързаните с тях ограничения на усилието. 
На годишното си заседание през април 2026 г. NPFC определи тези ограничения на улова за периода от 1 юни 2026 г. до 31 декември 2026 г., като съгласува риболовния период с календарната година. Тя също така добави към тези ограничения на улова синя скумрия (Scomber australasicus), която се лови заедно с атлантическо-средиземноморската скумрия.

Предложение за
РЕГЛАМЕНТ НА СЪВЕТА
за изменение на Регламент (ЕС) 2026/249 на Съвета за определяне на възможностите за риболов за 2026 г., 2027 г. и 2028 г. на определени рибни запаси, приложими във водите на Съюза, както и за риболовните кораби на Съюза в някои води извън Съюза
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 3 от него,
като взе предвид предложението на Европейската комисия,
като има предвид, че:
(1)	С Регламент (ЕС) 2026/249[footnoteRef:14] на Съвета се определят възможностите за риболов за 2026 г., 2027 г. и 2028 г. на определени рибни запаси, приложими във водите на Съюза, както и за риболовните кораби на Съюза в някои води извън Съюза. Тези възможности за риболов, включително определени мерки, свързани функционално с тях, следва да бъдат изменени, за да се вземат под внимание публикуваните научни становища, резултатите от консултациите с трети държави и от заседанията на регионалните организации за управление на рибарството, както и други развития. [14: 	Регламент (ЕС) 2026/249 на Съвета от 26 януари 2026 г. за определяне за 2026 г., 2027 г. и 2028 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза, и за изменение на Регламент (ЕС) 2025/202 (ОВ L, 2026/249, 30.1.2026 г., ELI: http://data.europa.eu/eli/reg/2026/249/oj).] 

[bookmark: _Hlk193033427](2)	[Съображението и съответните разпоредби ще бъдат актуализирани след публикуването на становището на ICES или ако се окаже, че такава актуализация не би позволила на Съвета да приеме окончателния ОДУ навреме и впоследствие би довела до временно прекъсване на този риболов, считано от 1 юли 2026 г.] [ИЛИ] [На 19 юни 2026 г. Международният съвет за изследване на морето (ICES) публикува научното си становище за хамсията (Engraulis encrasicolus) в западната част на участък 9а на ICES за периода от 1 юли 2026 г. до 30 юни 2027 г. След публикуването от ICES на това становище общият допустим улов (ОДУ) за хамсия в западната част на подзона 9 и в подзона 10 на ICES за периода от 1 юли 2026 г. до 30 юни 2027 г. следва да се установи съгласно препоръката на ICES.] [ИЛИ] [С Регламент (ЕС) 2026/249 временно е определен нулев общ допустим улов (ОДУ) за хамсия (Engraulis encrasicolus) в западната част на подзона 9 и в подзона 10 на Международния съвет за изследване на морето (ICES) за периода от 1 юли 2026 г. до 30 юни 2027 г., в очакване на ICES да публикува научното си становище за хамсията в западната част на участък 9а на ICES за същия период. За да се осигури възможност риболовът да продължи до определянето на окончателния ОДУ за този запас за съответния период, за периода от 1 юли 2026 г. до 30 септември 2026 г. следва да се определи временен ОДУ на равнище, съответстващо на [X].]
(3)	[Съображението и съответните разпоредби ще бъдат актуализирани след приключване на консултациите между Съюза и Норвегия.] [На 23 юни 2025 г. Съюзът и Норвегия завършиха консултациите по: i) равнището на общите възможности за риболов на северна скарида (Pandalus borealis) в участъци 3a и 4a изток на ICES за периода от 1 юли 2025 г. до 30 юни 2026 г.; ii) равнището на ОДУ за северна скарида в участък 3а на ICES; и iii) допълнителните технически мерки за този запас. Участието на Съюза в тези консултации беше въз основа на позицията на Съюза, одобрена от Съвета на 12 юни 2025 г. Резултатите от консултациите бяха документирани в съгласуван протокол, който беше подписан на 23 юни 2025 г. Поради това, ОДУ за северна скарида в участък 3а на ICES следва да бъде определен на равнището, договорено с Норвегия, и следва да бъдат установени допълнителните технически мерки, договорени с Норвегия.  По време на тези консултации Съюзът и Норвегия разгледаха обмена на северна скарида в норвежките води на Северно море на юг от 62° с.ш. от Норвегия към Съюза. Тъй като обаче не беше постигнато споразумение за допълнителни прехвърляния на северна скарида в Северно море, неразпределените възможности за риболов на северна скарида във водите на Гренландия от подзони 5 и 14 на ICES следва да бъдат разпределени на държавите членки. Поради това, квотите на държавите членки за северна скарида във водите на Гренландия от подзони 5 и 14 на ICES следва да бъдат съответно изменени.]
(4)	[Съображението и съответните разпоредби ще бъдат актуализирани след приключване на консултациите между Съюза, Обединеното кралство и Норвегия.] [На 21 май 2025 г. Съюзът, Обединеното кралство и Норвегия проведоха консултации по: i) равнището на общите възможности за риболов на цаца (Sprattus sprattus) в подзона 4 и участък 3a на ICES за периода от 1 юли 2025 г. до 30 юни 2026 г.; и ii) равнищата на ОДУ за цаца във водите на Съюза и на Обединеното кралство от подзона 4 и участък 2a на ICES и във водите на Съюза и на Норвегия от участък 3a на ICES за посочения период. Участието на Съюза в тези консултации беше въз основа на позицията на Съюза, одобрена от Съвета на 12 май 2025 г. Резултатите от консултациите бяха документирани в съгласуван протокол, който беше подписан на 21 май 2025 г. Поради това, съответният ОДУ следва да бъде определен на равнището, договорено с Обединеното кралство и Норвегия.]
(5)	[Съображението и съответните разпоредби ще бъдат актуализирани след приключване на консултациите между Съюза и Обединеното кралство.] [На 12 май 2025 г. Съюзът и Обединеното кралство проведоха двустранни консултации в съответствие с член 498, параграфи 2, 4 и 6 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна[footnoteRef:15], относно равнището на ОДУ за цаца в участъци 7d и 7e на ICES за периода от 1 юли 2025 г. до 30 юни 2026 г. Участието на Съюза в тези консултации беше въз основа на позицията на Съюза, одобрена от Съвета на 8 май 2025 г. Резултатите от консултациите бяха документирани в писмен протокол, който беше подписан на 22 май 2025 г. Поради това, ОДУ за цаца в участъци 7d и 7e на ICES за периода от 1 юли 2025 г. до 30 юни 2026 г. следва да бъде определен на равнището, договорено с Обединеното кралство.] [15: 	Споразумение за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (ОВ L 149, 30.4.2021 г., стр. 10, ELI: http://data.europa.eu/eli/agree_internation/2021/689(1)/oj).] 

(6)	С Регламент (ЕС) 2026/249, както е изменен с Регламент (ЕС) 2026/786 на Съвета[footnoteRef:16], бяха определени квотите на Съюза и на държавите членки за мойва (Mallotus villosus) във водите на Гренландия от подзони 2, 5, 12 и 14 на ICES за периода от 15 октомври 2025 г. до 15 април 2026 г. на равнището, договорено с Гренландия, в съответствие с член 2, параграф 1 от Протокола за прилагане на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна[footnoteRef:17]. Въпреки това, поради отсъствието на интерес от страна на риболовния отрасъл на Съюза, Съюзът предложи на Гренландия да си възстанови тези възможности за риболов. Поради това, квотите на Съюза и на държавите членки за мойва във водите на Гренландия от подзони 2, 5, 12 и 14 на ICES за периода от 15 октомври 2025 г. до 15 април 2026 г. следва да бъдат съответно намалени до нула.  [16: 	Регламент (ЕС) 2026/786 на Съвета от 30 март 2026 г. за изменение на Регламент (ЕС) 2026/249 за определяне за 2026 г., 2027 г. и 2028 г. на възможностите за риболов на определени рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 2026/786, 31.3.2026 г., ELI: http://data.europa.eu/eli/reg/2026/786/oj),  ]  [17: 	Протокол за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (2025 — 2030 г.) (ОВ L, 2024/3203, 30.12.2024 г., ELI: http://data.europa.eu/eli/prot/2024/3203/oj).
 ] 

(7)	В съответствие с член 11 от Споразумението за партньорство в областта на устойчивото рибарство между Съюза и Гренландия[footnoteRef:18] и в съответствие с условията, определени в член 6 и глава VI от протокола към същото споразумение, Съюзът и Гренландия се споразумяха да извършват експериментален риболов на атлантическа треска (Gadus morhua) във водите на Гренландия от подзони 5 и 14 на ICES на североизток от 42° з.д. в периода от 12 февруари 2026 г. до 31 декември 2026 г. За този експериментален риболов бяха определени възможности за риболов в размер на 3 000 тона, от които 900 тона бяха разпределени на Съюза. Тази квота на Съюза следва да бъде определена съгласно договореното с Гренландия. До постигането на споразумение между държавите членки относно формулата на разпределение за този запас временно следва да не се разпределя квотата на Съюза, което ще позволи на всички държави членки да извършват риболов по квотата на Съюза, докато тя бъде напълно изчерпана. [18: 	Споразумение за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (ОВ L 175, 18.5.2021 г., стр. 3, ELI: http://data.europa.eu/eli/agree_internation/2021/793/oj). ] 

(8)	[Съображението и съответните разпоредби ще бъдат актуализирани след решението на NAFO.] [На 18 юни 2025 г. Канада прие ограничение на улова за своите кораби, извършващи риболов на атлантическа треска в участъци 2J, 3K и 3L на Организацията за риболова в северозападната част на Атлантическия океан (NAFO), за периода от 1 юли 2025 г. до 30 юни 2026 г. Впоследствие, на 23 юни 2025 г. NAFO прие за този запас и за този период ОДУ и разпределение за другите договарящи страни по NAFO, съответстващо на 5 % от ОДУ, включително квота на Съюза, за риболова в регулаторната зона на NAFO. В допълнение, NAFO запази мерките за възстановяване на този запас за посочения период. Тези мерки следва да бъдат въведени в правото на Съюза.]
(9)	[Съображението ще бъде актуализирано след влизането в сила на делегирания регламент, посочен в него.] След приемането на 29-ото годишно заседание на Международната комисия за опазване на рибата тон в Атлантическия океан (ICCAT) през ноември 2025 г. на Препоръка 25-04 на ICCAT за установяване на многогодишен план за управление на червения тон в източната част на Атлантическия океан и в Средиземно море[footnoteRef:19], на 4 март 2026 г. беше приет делегиран регламент на Комисията съгласно член 66, параграф 1, буква а) от Регламент (ЕС) 2023/2053[footnoteRef:20] на Европейския парламент и на Съвета за изменение на член 8, параграф 2 от него, с оглед на включването на тази препоръка в правото на Съюза. Очаква се този делегиран регламент да влезе в сила на 14 май 2026 г. Вследствие, държавите членки вече могат да поискат прехвърляне от предходната година към съответната година на максимално 20 % от годишната си квота за червен тон в зоната на Конвенцията ICCAT на изток от 45° з.д. За 2026 г. Гърция, Испания, Франция, Хърватия, Италия, Кипър, Малта и Португалия поискаха такива прехвърляния от 2025 г. Въз основа на тези искания Комисията представи на секретариата на ICCAT — в съответствие с член 11, параграф 5 от Регламент (ЕС) 2023/2053 — преразгледан годишен план на Съюза. Поради това, следва квотите на тези държави членки за червен тон в зоната на Конвенцията ICCAT на изток от 45° з.д. за 2026 г. да бъдат съответно изменени. [19: 	Препоръка 25-04 на ICCAT за замяна на Препоръка 24-05 за установяване на многогодишен план за управление на червения тон в източната част на Атлантическия океан и в Средиземно море https://www.iccat.int/Documents/Recs/compendiopdf-e/2025-04-e.pdf.]  [20: 	Регламент (ЕС) 2023/2053 на Европейския парламент и на Съвета от 13 септември 2023 г. за установяване на многогодишен план за управление на червения тон в източната част на Атлантическия океан и в Средиземно море, за изменение на регламенти (ЕО) № 1936/2001, (ЕС) 2017/2107 и (ЕС) 2019/833 и за отмяна на Регламент (ЕС) 2016/1627 (ОВ L 238, 27.9.2023 г., стр. 1, ELI: http://data.europa.eu/eli/reg/2023/2053/oj). ] 

(10)	На годишното си заседание през април 2026 г. Комисията за риболова в северната част на Тихия океан (NPFC) определи ограничения на улова на атлантическа скумрия (Scomber japonicus) и синя скумрия (Scomber australasicus), които се отнасят за всички договарящи страни по NPFC и важат съответно за траулерите и корабите с мрежи гъргър за периода от 1 юни 2026 г. до 31 декември 2026 г. В допълнение, NPFC установи за Съюза допълнително количество от този запас, за същия период. Тя също така установи свързаните с него ограничения на риболовното усилие. Освен това, NPFC установи мерки, които са функционално свързани с тези ограничения на улова и с допълнителното количество, без които: i) нямаше да е възможно установяването на посочените ограничения на улова за всички договарящи страни по NPFC; и ii) щеше да се наложи възможностите за риболов на атлантическо-средиземноморска скумрия и синя скумрия в зоната на Конвенцията NPFC да бъдат намалени, за да се защитят нецелевите видове. Тези възможности за риболов и мерките, свързани функционално с тях, следва да бъдат въведени в правото на Съюза.
(11)	Поради това, Регламент (ЕС) 2026/249 следва да бъде съответно изменен.
(12)	За да се запазят периодите на докладване за изменените с настоящия регламент равнища на ОДУ и като се има предвид, че някои от тези равнища на ОДУ се прилагат от 1 януари 2026 г., изменените равнища на ОДУ следва да се прилагат с обратно действие, считано от същата дата. Такова прилагане с обратно действие не засяга принципите на правната сигурност и на защитата на оправданите правни очаквания, тъй като съответните равнища на ОДУ се запазват или увеличават. 
(13)	Предвид неотложната необходимост да се избегне прекъсване на риболовните дейности, настоящият регламент следва да влезе в сила в деня на публикуването му в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1 
Изменение на Регламент (EС) 2026/249
Приложение IA, части А и Б, и приложения IБ, IВ и IГ към Регламент (ЕС) 2026/249 се изменят в съответствие с приложението към настоящия регламент. 
Член 2 
Влизане в сила и прилагане
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2026 г. 
Настоящият регламент е задължителен в своята цялост и се прилага пряко във всички държави членки.
Съставено в Брюксел на  година.

